Poziv za učešće u poslovnoj delegaciji
Bayern – Fit for Partnership (BFP)
Povećanje efikasnosti u industriji hljeba i pekarskih proizvoda
Termin putovanja: 16.11.2026. – 20.11.2026.
Mjesto održavanja: Bavarska, Njemačka
Rok za prijavu: 29.10.2026.
O programu
„Bayern – Fit for Partnership“ (BFP) je međunarodni program stručnog usavršavanja i poslovnog umrežavanja koji finansira Bavarsko ministarstvo privrede, a provodi Bayern International.
Cilj programa je povezivanje kompanija iz Bosne i Hercegovine sa vodećim bavarskim proizvođačima tehnologija, opreme i mašina, te predstavljanje inovativnih rješenja koja doprinose većoj efikasnosti i konkurentnosti proizvodnje.
Tokom petodnevnog programa učesnici će posjetiti odabrane bavarske kompanije, upoznati se sa savremenim tehnološkim rješenjima te ostvariti direktne kontakte sa potencijalnim dobavljačima i poslovnim partnerima.
Kome je program namijenjen?
Program je namijenjen:
· proizvođačima hljeba i peciva,
· proizvođačima keksa, kolača i srodnih pekarskih proizvoda,
· industrijskim pekarama,
· kompanijama iz prehrambene industrije koje koriste pekarske proizvodne procese,
· vlasnicima, direktorima, menadžerima proizvodnje i drugim donosiocima odluka.
Posebno se pozivaju kompanije koje imaju planirane investicije u:
· modernizaciju postojećih proizvodnih pogona,
· nabavku novih proizvodnih linija i mašina,
· automatizaciju proizvodnih procesa,
· digitalizaciju proizvodnje,
· povećanje kapaciteta proizvodnje,
· projekte energetske efikasnosti i održivosti.
Tematski fokus programa
Program će obuhvatiti najvažnije teme za savremenu pekarsku industriju:
· energetski efikasne proizvodne tehnologije,
· optimizaciju proizvodnih procesa,
· automatizaciju i digitalizaciju proizvodnje,
· smanjenje proizvodnih troškova,
· savremene pekarske linije i opremu,
· rješenja za povećanje produktivnosti,
· održivo korištenje energije i resursa,
· upravljanje kvalitetom i kontrolu procesa.
Šta je uključeno u program?
Organizator obezbjeđuje:
· smještaj tokom trajanja programa,
· doručak, ručak i večeru,
· lokalni prevoz u okviru službenog programa,
· prevod sa njemačkog na bosanski jezik,
· organizaciju stručnih posjeta i poslovnih sastanaka,
· kompletnu logističku i organizacionu podršku.
Za svaku kompaniju organizator pokriva navedene troškove učešća za jednu osobu, dok je u slučaju interesa za učešće dodatne osobe potrebno samostalno snositi troškove njenog smještaja i ostalih programskih troškova, koji prema trenutnoj procjeni iznose dodatnih cca 840 EUR po osobi.
Obaveze učesnika
Učesnici snose:
· troškove avionskog prevoza do Njemačke i nazad,
· kotizaciju u iznosu od 200 EUR po osobi.
Prijava
Popunjenu prijavu na engleskom jeziku potrebno je dostaviti na:
midheta.jeina@ahk.ba
Rok za prijavu: 29.10.2026.
Broj učesnika je ograničen.
Informacija o letovima
Radi lakšeg planiranja putovanja dostavljamo podatke o letovima koje je rezervisao organizator za pratnju ispred AHK BiH, gđa Midheta Jeina. Učesnici mogu rezervisati i druge letove, uz obavezu poštivanja termina i programa delegacije.
Polazak
LH 1475 – 15.11.2026. Sarajevo → Frankfurt
Polazak: 12:25 | Dolazak: 14:20
Povratak
OU 4437 – 20.11.2026. München → Zagreb
Polazak: 10:35 | Dolazak: 11:40
OU 344 – 20.11.2026. Zagreb → Sarajevo
Polazak: 14:50 | Dolazak: 15:40
Napomena: Učesnici mogu koristiti i alternativne letove, pod uslovom da njihov dolazak i odlazak budu usklađeni sa programom posjeta i aktivnosti delegacije.
Posebno se izdvaja vrlo povoljna opcija direktnih letova iz Tuzle, i to:
1. 15.11. – Tuzla → Frankfurt (Wizz Air)
1. 20.11. – Memmingen → Tuzla (Wizz Air)
Sa Minhenskog aerodroma, koji je ujedno i naša posljednja tačka putovanja, postoji i direktna autobuska linija za Memmingen, tako da je ova opcija logistički prilično jednostavna.
Sa registrovanim prtljagom cijena je trenutno oko 133 EUR po osobi.
Linkovi za navedene letove:
Tuzla → Frankfurt, 15.11.
Let Tuzla–Frankfurt
Memmingen → Tuzla, 20.11.
Let Memmingen–Tuzla
Radi pregleda, ostale opcije su:
	Datum
	Relacija
	Opcija

	15.11.
	Sarajevo → Frankfurt
	direktno, Lufthansa

	15.11.
	Tuzla → Frankfurt
	direktno, Wizz Air

	15.11.
	Banja Luka → Memmingen
	Ryanair + voz do Frankfurta

	20.11.
	München → Sarajevo
	preko Zagreba ili Beča

	20.11.
	Memmingen → Tuzla
	direktno, Wizz Air

	20.11.
	Memmingen → Banja Luka
	direktno, Ryanair



